CELEX: 32016R0277
Language: lt
Date: 2016-02-25 00:00:00
Title: 2016 m. vasario 25 d. Tarybos reglamentas (ES) 2016/277, kuriuo iš dalies keičiamas Reglamentas (EB) Nr. 765/2006 dėl Baltarusijai taikomų ribojamųjų priemonių

27.2.2016   
            
            
               LT
            
            
               Europos Sąjungos oficialusis leidinys
            
            
               L 52/22
            
         TARYBOS REGLAMENTAS (ES) 2016/277
   2016 m. vasario 25 d.
   kuriuo iš dalies keičiamas Reglamentas (EB) Nr. 765/2006 dėl Baltarusijai taikomų ribojamųjų priemonių
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2012 m. spalio 15 d. Tarybos sprendimą 2012/642/BUSP dėl ribojamųjų priemonių Baltarusijai (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 765/2006 (2) nustatyta, kad įšaldomas Baltarusijos Prezidento A. Lukašenkos ir tam tikrų pareigūnų turtas, taip pat asmenų, atsakingų už šiurkščius žmogaus teisių pažeidimus arba pilietinės visuomenės ir demokratinės opozicijos represijas, turtas, ir asmenų bei subjektų, kuriems A. Lukašenkos režimas palankus ar kurie jį remia, pirmiausia asmenų ir subjektų, teikiančių finansinę ar materialinę paramą tam režimui, turtas;
            
         
               (2)
            
            
               keturiems į Reglamento (EB) Nr. 765/2006 I priedo sąrašą įtrauktiems asmenims ir toliau turėtų būti taikomas turto įšaldymas;
            
         
               (3)
            
            
               visi į Reglamento (EB) Nr. 765/2006 IV priedo sąrašą įtraukti asmenys ir subjektai, kuriems turto įšaldymo taikymas buvo laikinai sustabdytas, turėtų būti išbraukti, o draudimo taikymo laikinas sustabdymas turėtų būti nutrauktas;
            
         
               (4)
            
            
               ši priemonė patenka į Sutarties taikymo sritį, todėl jai įgyvendinti būtina imtis reguliavimo veiksmų Sąjungos lygiu, visų pirma siekiant užtikrinti, kad ekonominės veiklos vykdytojai visose valstybėse narėse ją taikytų vienodai;
            
         
               (5)
            
            
               todėl Reglamentas (EB) Nr. 765/2006 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 765/2006 iš dalies keičiamas taip:
   
               1)
            
            
               2 straipsnio 6 dalis išbraukiama;
            
         
               2)
            
            
               8b straipsnis išbraukiamas;
            
         
               3)
            
            
               IV priedas išbraukiamas.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 25 d.
      
         
            Tarybos vardu
         
         
            Pirmininkas
         
         K.H.D.M. DIJKHOFF
      
   
   
      (1)  OL L 285, 2012 10 17, p. 1.
   
      (2)  2006 m. gegužės 18 d. Tarybos reglamentas (EB) Nr. 765/2006 dėl Baltarusijai taikomų ribojamųjų priemonių (OL L 134, 2006 5 20, p. 1).